मैं बी.टेक के फस्ट ईयर में पढ़ रही थी जब मेरी मुलाकात आशुतोष से हुई। जब उसने मुझे पहली बार friend request भेजी तो मैंने accept नहीं की। वो मेरे लिए बिल्कुल अजनबी था, फेसबुक पर हम दोनों के कोई mutual friend भी नहीं थे। मैं एक बार प्यार में धोखा खा चुकी थी इसलिए लड़कों से दोस्ती करने में मुझे डर लगने लगा था। एक गलत लड़के पर भरोसा करने के बाद मैं अब किसी पर भी भरोसा नहीं कर पा रही थी। मैं सिंगल रहकर ही खुश थी। लेकिन कुछ महीनों बाद आशुतोष ने फिर से मुझे friend request भेजी। इस बार हमारे कई mutual friends थे, इसलिए इस बार मैंने ये request accept कर ली और इस तरह फेसबुक पर हमारी दोस्ती की शुरूआत हुई। वो मुझे अक्सर मैसेज भेजता था लेकिन मैंने कभी उनका जवाब नहीं दिया। कुछ समय बाद उसने मैसेज भेजना बंद कर दिया। उसके मैसेज बंद करने से मुझे अजीब सी परेशानी हुई इसलिए एक दिन मैंने खुद उसे मैसेज किया। उस दिन पहली बार हमारे बीच चैट हुई..ऑनलाइन ही सही..लेकिन ये बात चार घंटे तक चली!! मुझे उसका sense of humour बहुत पसंद था। वो मेरे अंदर के उस खुशनुमा इंसान को वापस लाया जो कहीं खो चुका था...ब्रेकअप के बाद मेरी मायूस सी लाइफ में वो दुबारा खुशियां लेकर आया था। दिन बीतते रहे और हम दोनों बहुत अच्छे दोस्त बन गए। हम रोज़ चैट करते थे। लेकिन जब मेरे exams शुरू हुए तो मैं बहुत ज्यादा stressed रहने लगी और मुझे उससे बात करने का टाइम नहीं मिल पाता था। मैं उसको मिस कर रही थी और उसे बताना चाहती थी कि मुझे उसकी याद आ रही है...लेकिन सिर्फ एक दोस्ती की तरह..उसे ये बताना भी जरूरी था। मैं नहीं चाहती थी कि वो कुछ और समझने लगे। Exams के दौरान उसने मेरी बहुत मदद की...वो मुझे टिप्स देता था कि कैसे मैं पेपर की तैयारी करूं बिना कोई टेंशन लिए। मैं जब भी उसे ऑनलाइन देखती थी या उसका मैसेज मिलता था, मेरा दिल ज़ोर से धड़कने लगता था। मुझे खुद ये सब अजीब लग रहा था..मुझे समझ नहीं आ रहा था कि मैं उसकी तरफ सिर्फ attract हो रही हूं या मुझे सच में उससे प्यार हो रहा है। लेकिन मैं इतना जानती थी कि इस वक्त मैं किसी रिलेशनशिप में नहीं पड़ना चाहती थी। एक दिन हम दोनों ने अपने नंबर exchange किए और पहली बार एक दूसरे की आवाज़ सुनी। उसकी आवाज़ में एक अजीब सी कशिश थी..मैं उसमें खो गई.. उससे बात करके मैं अपने past के बारे में सब कुछ भूल गई। हम दोनों को बात करते हुए आधा घंटा बीत चुका था कि अचानक उसने फोन रख दिया। मुझे बहुत अजीब लगा..गुस्सा आया..मैं सोच में पड़ गई कि मैंने ऐसा क्या कह दिया कि उसने अचानक फोन रख दिया। कुछ ही सेकेंड में पता नहीं कितने ही ख्याल मेरे दिमाग में आ गए। तभी अचानक फिर से मेरे फोन की घंटी बजी और मैंने देखा कि वो एक वीडियो कॉल थी..उसी की वीडियो कॉल। उसके हाथ में गिटार था और मेरा फेरवेट गाना गा रहा था..मैं हैरान रह गई। इससे पहले कि मैं सोच पाती कि ये क्या हो रहा है...वो अपनी knees पर बैठा और उसने कहा कि वो मुझसे प्यार करता है!! मैं कुछ नहीं बोल पाई, एक तरफ मेरा दिमाग मुझे मना कर रहा था तो दूसरी तरफ मेरा दिल चीख-चीखकर कह रहा था "YES!" मैंने अपने दिल की सुनी और उस इंसान को हां बोल दिया जिसने मुझे फिर से प्यार करना सिखाया। हम दोनों पिछले एक साल से साथ हैं और हर दिन प्यार के प्रति वो मेरे भरोसे को और मजबूत करता है। Images: shutterstock यह भी पढ़ें: #MyStory: और मैं अनजाने में ही किसी की Girlfriend बन गई यह भी पढ़ें: #MyStory: डॉक्टर की वो Visit और मेरे Boyfriend का सच